Passivt medlemskab
Hvis du ikke mere arbejder som jordemoder, kan du søge om passivt medlemskab. Passivt medlemskab er for: • Jordemødre der er gået på efterløn eller pension (Har du få vagter, skal du søge om nedsat kontingent -se under Ansat i få vagter eller med tilsvarende begrænset indtægt) • Jordemødre der arbejder i udlandet på en udenlandsk kontrakt • Jordemødre der overgår til anden beskæftigelse udenfor sundhedsområdet, hvor baggrunden som jordemoder ikke er hel eller delvis forudsætning for ansættelsen (Se også mulighed for nedsat kontingent, hvis du fortsat ønsker at være en del af det faglige fællesskab). Bemærk: Arbejdsløse, dagpengemodtagere, medlemmer på barselsorlov, der modtager løn og/eller dagpenge, ansatte med få vagter og organiserede i anden fagforening, er ikke berettiget til passivt medlemskab. HUSK: Hvis du genoptager arbejdet som jordemoder, har du selv ansvar for at ændre din medlemsstatus til aktiv. Hvis du vil ændre dit medlemskab til passiv, skal du vælge Gå til skift af medlemskab Du skal sende ændringen med mindst en måneds varsel til udgangen af et kvartal, det vil sige 28/2, 31/5, 31/8 og 30/11, for at ændringen kan få virkning fra næste kvartal. Hvad indebærer et passivt medlemskab: • Du modtager Tidsskrift for Jordemødre • Du kan deltage på en del af Jordemoderforeningens kurser, fx medlemsmødet • Du arbejder ikke mere og får derfor heller ikke få juridisk rådgivning • Du kan ikke stille op til tillidsposter og har ikke stemmeret til disse Kontingent: 110 kr. pr. måned (kontingentet opkræves en gang i kvartalet). Husk at kontingentet er fradragsberettiget, hvilket betyder, at det trækkes fra det beløb, du beskattes af. Derfor bliver din reelle udgift væsentligt mindre. Vi indberetter til SKAT, så det automatisk vil fremgå af din selvangivelse.